Държавен вестник, бр. 79, 2000 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  79
те, на приложението на дейностите по управ-
ление на качеството и ефективното използва-
не на ресурсите;
5. организациите на участниците в жизне-
ния цикъл, включително екипът за управлени-
ето на съответния проект, въвеждат, докумен-
тират и поддържат ефективни и икономични
системи по качеството и свързаните с тях проце-
си на основата на международните стандарти там,
където е подходящо, за определяне на процесите,
които най-добре съответстват на организацията
на дейността, целите и задачите;
6. системите по качеството и свързаните
процеси се оценяват непрекъснато, за да се
поддържа и усъвършенства тяхната ефектив-
ност по отношение на разходите;
7. тоталното управление на качеството се
прилага като начин за управление на ресурсите
на основата на участието на всички членове на
организацията;
8. управлението на риска по време на жизне-
ния цикъл на един продукт се счита за основно
средство за ефективно и икономично управление
на качеството и използването на другите ресурси;
9. в процеса по осигуряване и управление на
качеството се използват международни стан-
дарти, когато и където това е подходящо;
10. основни документи, използвани в процеса
на осигуряване и управление на качеството на
ВСП в МО и БА, са стандартизационните доку-
менти на организацията на Северноатлантичес-
кия договор (НАТО) и националните български
държавни (БДС) и военни стандарти (ВС).
Г л а в а  в т о р а
ЗАДЪЛЖЕНИЯ НА ОРГАНИТЕ И АДМИ-
НИСТРАТИВНИТЕ ЗВЕНА В МИНИСТЕР-
СТВОТО НА ОТБРАНАТА И БЪЛГАРСКА-
ТА АРМИЯ ЗА ИЗПЪЛНЕНИЕ НА ДЕЙНОС-
ТИТЕ ПО ОСИГУРЯВАНЕ И УПРАВЛЕНИЕ
НА КАЧЕСТВОТО
Раздел I
Общи положения
Чл. 8. (1) Качеството на ВСП за МО и БА се
осигурява и управлява чрез изпълнението на
комплекс от дейности, чиито характер и обем
зависят от:
1. вида на продукта/услугата (материален или
нематериален; технически средства; само с во-
енно или с двойно предназначение; производ-
ство или ремонт и т. н.);
2. начина на доставка—централизиран или
децентрализиран;
3. влиянието на качеството на продукта/ус-
лугата върху бойната готовност на БА и дей-
ността на административните звена на МО.
(2) Всички административни звена от МО
и структурите на Генералния щаб (ГЩ), кои-
то имат отношение към отделните етапи от
жизнения цикъл, са задължени да осигуряват
и управляват качеството на продукта чрез
адекватно изпълнение на цялата или на обо-
собена във функционалните им задължения
част от следните дейности:
1. определяне на характеристиките на про-
дукта/услугата;
2. избор на изпълнител и съпровождане на
разработването и/или проектирането;
3. оценка на съответствието на разработката
и/или проекта на зададените характеристики;
4. избор на доставчик на продукта/услугата
за изпълнение на изискванията за осигуряване
на качеството;
5. оценка на процесите и получените в
резултат на това продукти за съответствие
на зададените изисквания за осигуряване на
качеството;
6. определяне на изискванията за осигуря-
ване на качеството на продукти/услуги за кон-
кретна доставка и включването им в договора;
7. надзор върху процеса на производство,
контрол и приемане на продукта, резултатите
от услугата в съответствие с договорираните
изисквания за качеството;
8. организиране на поддържането и опреде-
ляне на съответствието на качеството при ек-
спедицията и съхранението на продукта;
9. оценка и анализ на съответствието на
продукта със зададените характеристики в про-
цеса на експлоатация;
10. оценка на съответствието на продукта
със зададените характеристики в процеса на
ремонт;
11. рекламация при установяване на несъот-
ветствия на продукта в гаранционен срок.
Раздел II
Органи и административни звена за
осигуряване и управление на качеството
Чл. 9. (1) Министърът на отбраната или упъл-
номощен от него заместник-министър ръково-
ди дейностите по осигуряване и управление на
качеството на ВСП в МО и БА.
(2) Създава се Ведомствен съвет по военна
стандартизация, сертификация и кодификация
като консултативен орган на министъра на от-
браната по въпросите на качеството.
(3) Министърът на отбраната издава правил-
ник за организацията и дейността на Ведом-
ствения съвет по военна стандартизация, сер-
тификация и кодификация.
(4) Орган за Държавна гаранция на качест-
вото на ВСП за МО и БА съгласно условията на
стандартизационното споразумение на НАТО—
STANAG 4107 Взаимно признаване на Държав-
ната гаранция на качеството, е директорът на
дирекция “Военна стандартизация, сертифика-
ция и кодификация” (ДВССК).
Чл. 10. (1) Административното звено, което
отговаря за контрола при осигуряване на ка-
чеството и за цялостното изпълнение на дей-
ностите по управлението му в МО, е дирекция
“Военна стандартизация, сертификация и ко-
дификация”.
(2) Лицата и органите, които непосредстве-
но участват в процеса по осигуряване и управ-
ление на качеството, са:
1. дирекция “Управление на доставките”
(ДУД)—МО;